เรื่องร้องเรียน (ถนน,ร้องเรียน,ท่อระบายน้ำ,การเดินทาง,ความปลอดภัย) วันที่ 2023-10-03 06:39:38 — แขวงคลองชักพระ เขตตลิ่งชัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660040671 

ขอให้หน่วยงานที่เกี่ยวข้องปรับผิวการจราจรให้ราบเรียบหลังการวางท่อระบายน้ำใหม่ บริเวณบริเวณถนนสวนผัก แขวงตลิ่งชัน เขตตลิ่งชัน กรุงเทพมหานคร จุดสังเกต การวางท่อระบายน้ำเส้นทางหลักคือถนนสวนผัก เริ่มตั้งแต่หน้าซอยสวนผัก 13 ตัดผ่านหน้าซอยสวนผัก 15 ไปจนถึงหน้าซอยสวนผัก 17 สิ้นสุดประมาณร้านอเมซอนสาขาสวนผัก เนื่องจากในพื้นที่ดังกล่าวมีการวางท่อระบายน้ำใหม่ตลอดแนวระยะทางยาวประมาณ 1 กิโลเมตร แต่เดิมพื้นผิวการจราจรเป็นปูนซีเมนต์ มีการขุดเจาะเปิดหน้าผิวการจราจรและขุดใต้ผิวดินขึ้นมา เมื่อมีการวางท่อระบายน้ำแล้วได้กลบปิดหลุมท่อประปาที่ขุดไว้ด้วยดินที่ขุดขึ้นมา ผู้ร้องมิได้สังเกตแน่ชัดว่ามีการใช้การลาดยางแอสฟัทล์ด้วยหรือไม่ แต่เมื่อสัญจรผ่านประจำ พื้นผิวการจราจรมีความขรุขระ ไม่ราบเรียบ ซึ่งหลังการวางท่อระบายน้ำผู้ร้องรอระยะเวลาการดำเนินการปรับผิวการจราจรเป็นปูนซีเมนต์เช่นเดิม แต่เวลาล่วงเลยมาประมาณ 1 เดือนแล้ว ผู้ร้องยังไม่พบเห็นการดำเนินการปรับผิวการจราจรแต่อย่างใด ผู้ร้องจึงเกรงจะเป็นอันตรายแก่ยานพาหนะที่สัญจรผ่านและประชาชนไม่ได้รับความสะดวกในการเดินทาง จึงขอให้ปรับผิวการจราจรให้ราบเรียบเสมอกันต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata